Opprinnelig het verket og bedriften Aktieselskapet Høyangfaldene. Det ble stiftet den 13. november 1915 i Kristiania. Senere gikk selskapet over til å hete Norsk Aluminium Company, ofte bare omtalt som Naco. Selskapet bygget ut vannkraftverker i Høyanger for å skaffe elektrisk kraft til aluminiumsverket som ble etablert på stedet. Administrerende direktør for selskapet var fra begynnelsen av ingeniøren Sigurd Kloumann, som også stod bak mye av planlegging av fabrikker og kraftverkene.